
Edelény város helyi választási bizottsága

(székhely: 3780 Edelény, István király útja 52.; tel.: +36/48 524-100; e-mail: jegyzo@edeleny.hu)


Száma: E/3269-63/2024.
Edelény Város Helyi Választási Bizottsága
63/2024. (V.6.) 

HATÁROZATA

Edelény Város Helyi Választási Bizottsága a választási eljárásról szóló 2013. évi XXXVI. törvény 307/G. § (2) bekezdésében biztosított hatáskörében eljárva egyéni listás képviselő-jelölt nyilvántartásba vétele tárgyában 3 igen 0 nem szavazattal meghozta a következő határozatot:
Edelény Város Helyi Választási Bizottsága a választási eljárásról szóló 2013. évi XXXVI. törvény (a továbbiakban: Ve.) 132. §-a és 307/G. § (2) bekezdése alapján Tóth Attila 3961 Vajdácska, Fő út 104. szám alatti lakosnak, a helyi önkormányzati képviselők és polgármesterek 2024. évi általános választásán Edelény településen független egyéni listás jelöltként történő nyilvántartásba vételét
v i s s z a u t a s í t j a.
Edelény Város Helyi Választási Bizottsága elrendeli a határozat közzétételét Edelény Város Önkormányzata hirdetőtábláján és a https://edeleny.hu/ megnevezésű honlapján. 
A határozat ellen az ügyben érintett természetes és jogi személy, jogi személyiség nélküli szervezet – jogszabálysértésre hivatkozással – írásban fellebbezést nyújthat be a Borsod-Abaúj-Zemplén Vármegyei Területi Választási Bizottsághoz (3525 Miskolc, Városház tér 1.). A fellebbezést Edelény Város Helyi Választási Bizottságánál (3780 Edelény, István király útja 52.; e-mail: jegyzo@edeleny.hu) kell előterjeszteni. 
A fellebbezést úgy kell benyújtani, hogy az legkésőbb a megtámadott határozat meghozatalától számított harmadik napon – azaz 2024. május 9-én - 16.00 óráig megérkezzen Edelény Város Helyi Választási Bizottságához. A határidő jogvesztő.

A fellebbezésnek tartalmaznia kell:

a) a kérelem Ve. 223. § (3) bekezdése szerinti alapjait, 
b) a kérelem benyújtójának nevét, lakcímét (székhelyét),
c) a kérelem benyújtójának személyi azonosítóját, illetve ha a külföldön élő, magyarországi lakcímmel nem rendelkező választópolgár nem rendelkezik személyi azonosítóval, a személyazonosságot igazoló igazolványának típusát és számát, vagy jelölő szervezet vagy más szervezet esetén a bírósági nyilvántartásba-vételi számát.
A fellebbezés tartalmazhatja benyújtójának elektronikus levélcímét, vagy postai értesítési címét.
A fellebbezés illetékmentes.

I n d o k o l á s

Tóth Attila 3961 Vajdácska, Fő út 104. szám alatti lakos a 2024. évi helyi önkormányzati képviselők és polgármesterek általános választásán független egyéni listás jelöltként való nyilvántartásba vételét kezdeményezte Edelény Város Helyi Választási Bizottságnál (a továbbiakban: HVB), melyhez benyújtotta az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról szóló 2/2024. (III.11.) IM rendelet (a továbbiakban: IM rendelet) 8. melléklete szerinti A4 „Ajánlóív igénylése jelölt ajánlásához a helyi önkormányzati képviselők és polgármesterek választásán” elnevezésű formanyomtatványt, valamint leadott 13 db ajánlóívet 80 választópolgár ajánlásával, melyet Edelény Város Helyi Választási Iroda (a továbbiakban: Helyi Választási Iroda) 2024. május 6.  napján átvett. 

Magyarország köztársasági elnöke 30/2024. (III. 12.) KE határozatában a helyi önkormányzati képviselők és polgármesterek 2024. évi általános választását 2024. június 9. napjára tűzte ki. Edelény Város Helyi Választási Iroda (a továbbiakban: HVI) Vezetőjének 2024. április 4-ei közleményében foglaltak szerint Edelény településen az egyéni listás jelölt állításához 75 választópolgár ajánlása szükséges.

A Ve. 124. § (1) bekezdése alapján a jelöltet az ajánlóívek átadásával kell bejelenteni a nyilvántartásba vételére illetékes választási bizottságnál.

A Ve. 124. § (1a)-(1b) bekezdésében foglaltak szerint
”(1a) A jelölt bejelentésekor a jelöltnek nyilatkoznia kell arról, hogy megfelel a jelöltekkel szemben az (1b) bekezdésben támasztott követelménynek, és arról, hogy a választói akarat befolyásolására vagy ennek megkísérlésére irányuló tevékenység folytatása céljóból külföldi támogatást vagy ebből származó vagyonelemet az adott választás vonatkozásában nem használ fel. A választási bizottság azt a jelöltet veszi nyilvántartásba, aki e nyilatkozatot megtette.

(1b) A jelöltként nyilvántartásba vételét kérő, illetve a nyilvántartásba vett jelölt a választói akarat befolyásolására vagy ennek megkísérlésére irányuló tevékenység folytatása céljából külföldi támogatást vagy ebből származó vagyoneleinet az adott választás vonatkozásában nem használhat fel. Az e bekezdésben foglaltakat jogszabálysértés gyanúja esetén az Állami Számvevőszék ellenőzi.”

A Ve. 307/G. § (1) bekezdése értelmében az egyéni listás jelöltet legkésőbb a szavazást megelőző harmincnegyedik napon – azaz 2024. május 6-án 16:00 óráig - kell bejelenteni. A Ve. 132. § rendelkezése szerint az illetékes választási bizottság minden, a törvényes feltételeknek megfelelő jelöltet legkésőbb a bejelentését követő negyedik napon nyilvántartásba vesz.

A Ve. 307/G. § (2) bekezdés rendelkezése szerint az egyéni listás jelöltet a helyi választási bizottság veszi nyilvántartásba. 
A jelölt Edelény Város Helyi Választási Bizottságánál (a továbbiakban: HVB) történtő bejelentésére a kiadott összes ajánlóív (13 db) HVI részére történő átadásával és a jelölt Ve. 124. § (1a) bekezdésében meghatározott nyilatkozatának benyújtásával 2024. május 6. napján került sor.
A HVI a Ve. 125 - 127. §-ban foglaltak figyelembevételével az ajánlásokat a Ve. 127. § (1) bekezdésében meghatározott határidőn belül ellenőrizte, és megállapította, hogy az érvényes ajánlások száma nem éri el a jelöltséghez szükséges - a HVI Vezetőjének 2024. április 4-i közleményében meghatározott – számot, mely 75 ajánlás. A leadott 13 db ajánlóívből 10 db érvényes és 3 db érvénytelen. A 10 db érvényes ajánlóíven szereplő érvényes ajánlások száma 72.
A HVI a Ve. 127. § (4) bekezdésben foglaltak alapján az ajánlások ellenőrzésének eredményéről a jelölt nyilvántartásba vételére illetékes HVB-t tájékoztatta.

A fentiek alapján a HVB megállapította, hogy Tóth Attila független egyéni listás jelölt Edelény városban a jelölt állításához szükséges törvényes feltételeknek nem felel meg, így a határozat rendelkező részében foglaltak szerint a Ve. 132. §-a alapján jelölt nyilvántartásba vételét visszautasította.

A Ve. 49. § (2) bekezdése alapján “A választási bizottság a határozatát - a közérdekből nyilvános adatnak nem minősülő személyes adatok kivételével - nyilvánosságra hozza. E törvény alapján közérdekből nyilvános adat a jelölt neve, a jelölő szervezet, a médiaszolgáltató és a sajtótermék megnevezése.” A HVB a határozat nyilvánosságra hozatala tekintetében a rendelkező részben foglaltak szerint intézkedett.
A HVB hatásköre és határozata a választási eljárásról szóló 2013. évi XXXVI. törvény (a továbbiakban: Ve.) 10. §-ában, 14. § (2) bekezdés d) pontjában, 44. § (1) bekezdésében, 45. § (1) és (2) bekezdésében, 46. §-ában, 120. §-ában, 122.§-ában, 124-127. §-ában, 132. §-ában, a 304. § c) pontjában, 307/G. § (1)-(2) bekezdésében, az Európai Parlament tagjai, a helyi önkormányzati képviselők és polgármesterek, valamint a nemzetiségi önkormányzati képviselők közös eljárásban lebonyolított 2024. évi általános választásán a választási irodák hatáskörébe tartozó feladatok végrehajtásának részletes szabályairól, a választási eredmény országosan összesített adatai körének megállapításáról, a fővárosi és vármegyei kormányhivatal választásokkal összefüggő informatikai feladatai ellátásának részletes szabályairól, valamint a közös eljárásban használandó nyomtatványokról szóló 2/2024. (III.11.) IM rendelet (a továbbiakban: IM rendelet) 8. mellékletén, a jogorvoslati lehetőségről szóló tájékoztatás pedig a Ve. 10. § (3) bekezdés, 221. §, a 223.-225. §-okon alapul.

Az illetékekről szóló 1990. évi XCIII. törvény 28. § (1) bekezdése és 2. mellékletének XIII. 8. pontja alapján a választással, valamint a népszavazással kapcsolatos törvényekből folyó jogok érvényesítésével, kötelezettségek teljesítésével kapcsolatos eljárás illetékmentes.

Edelény, 2024. május hó 6.
P.H.

Turóczi Bertalan

elnök

